На основу члана 100. став 1. тачка 2. Закона о планирању и изградњи („Сл. гласник РС“, бр. 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник града Врања“, бр. 6/2016, 43/2016 и 28/2017), члана 32. Закона о локалној самоуправи („Сл. гласник РС“ 129/2007, 83/2014 - др. закон, 101/2016 – др. закон, 47/2018 и 111/2021 – др. закон) и чл. 15, 40. и 152. Статута општине Владичин Хан („Службени гласник града Врања“, бр. 7/2024-пречишћени текст), Скупштина општине Владичин Хан, на седници одржаној дана 23. децембра 2024. године, донела је

# Р Е Ш Е Њ Е

**1. ОТУЂУЈЕ СЕ НЕПОСРЕДНОМ ПОГОДБОМ** земљиште у грађевинском подручју које је у јавној својини општине Владичин Хан, и то

- кп. бр. 192/2 у површини од 93 м2, уписана у лист непокретности бр. 118 КО Владичин Хан и кп.бр. 194/2 у површини од 34 м2, уписана у лист непокретности бр. 1336 КО Владичин Хан, у корист Звонимира (Добривоје) Николића из Ниша, Булевар Николе Тесле 39/3, по потврђеном пројекту препарцелације, а у циљу исправке граница суседних катастарских парцела.

**2.** Лице у чију корист се земљиште отуђује обавезно је да плати накнаду за отуђење земљишта у износу од 1.351,45 динара по 1м2.

**3.** Лице у чију корист се земљиште отуђује дужно је да у року од 30 дана од дана коначности решења о отуђењу земљишта закључи уговор о отуђењу са општином Владичин Хан.

**4.** Пре потписивања уговора о отуђењу са општином Владичин Хан лица у чију корист је земљиште отуђено дужна су да уплате на име накнаде за отуђење земљишта, за површину од 127 м2, износ од **171.634,15** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинско-правној служби Општинске управе општине Владичин Хан.

Ако лица у чију корист се земљиште описано у тачки 1. диспозитива овог решења отуђује, не закључе уговор у року од 30 дана од дана коначности решења, сматраће се да су одустала од захтева за куповину предметних парцела и ово решење ће се поништити.

**5.** Ово решење је коначно у управном поступку.

# О б р а з л о ж е њ е

Звонимир Николић из Ниша, поднео је захтев надлежном органу Општинске управе општине Владичин Хан за куповину непосредном погодбом грађевинског земљишта у јавној својини. У захтеву је навео да је у циљу исправке граница суседних парцела заинтересован да непосредном погодбом купи кп.бр. 192/2 и 194/2 КО Владичин Хан чији је власник општина Владичин Хан.

Уз захтев је приложен извод из листа непокретности бр. 118 и 1336 КО Владичин Хан и извод из листа непокретности бр. 3579 КО Владичин Хан, копију дела пројекта препарцелације, сагласност општинског правобранилаштва општине Владичин Хан М.бр. 8/23 од 27.10.2023. на предлог пројекта препарцелације.

По службеној дужности овај орган прибавио је обавештење локалне пореске администрације Владичин Хан бр. 43-17/04-2024-IV од 9.8.2024. о процени тржишне вредности непокретности, информацију о локацији Одељења за урбанизам, имовинскоправне, комуналне и грађевинске послове IV Број: 350-95/2024-03 од 7.8.2024. и обавештење Агенције за реституцију Републике Србије Број: 446-06-021-001912/2024-01 од 3.12.2024.

Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

- да је Звонимир Николић из Ниша власник кп.бр. 189/1 и 193/2 КО Владичин Хан, а што се утврђује увидом у извод из листа непокретности бр. 3579 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је општина Владичин Хан власник кп.бр. 192/2 и 194/2 КО Владичин Хан, а што се утврђује увидом у изводе из листа непокретности бр. 118 и 1336 КО Владичин Хан издатих од стране Републичког геодетског завода – Службе за катастар непокретности Владичин Хан;

- да је пројектом препарцелације потврђеним од стране Општинске управе општине Владичин Хан Одељења за урбанизам, имовинско-правне, комуналне и грађевинске послове IV Број: 350-154/2023-03 од 19.12.2023. године предвиђено формирање једне грађевинске парцеле припајањем кп.бр. 192/2 површине 93 м2 и кп.бр. 194/2 површине 34 м2, чији је власник општина Владичин Хан постојећим парцелама 189/1 и 193/2, укупне површине 319 м2 чији је власник Звонимир Николић из Ниша;

- да кп.бр. 192/2 и 194/2 КО Владичин Хан не испуњавају услове за посебне грађевинске парцеле и нису у појасу регулације, односно нису намењене за улицу, а што је утврђено из информације о локацији IV Број: 350-95/2024-03 од 7.8.2024;

- да је кп.бр. 192/2 КО Владичин Хан површине од 93 м2 и кп.бр. 194/2 КО Владичин Хан површине од 34 м2 и да су мање површине од кп.бр. 189/1 и 193/2 КО Владичин Хан чија укупна површина износи 319 м2, којима се припајају;

- да је општинско правобранилаштво општине Владичин Хан дало сагласност М.бр. 8/23 од 27.10.2023. на предлог пројекта препарцелације;

- да за кп.бр. 192/2 и 194/2 КО Владичин Хан није поднет захтев код Агенције за реституцију Републике Србије за враћање одузете имовине односно обештећење у складу са Законом о враћању одузете имовине и обештећења („Сл. гласник РС“, бр. 72/2011, 108/2013, 142/2014, 88/2015-УС, 95/2018 и 153/2020), а што је утврђено на основу обавештења Агенције за реституцију Републике Србије Број: 446-06-021-001912/2024-01 од 3.12.2024.

С обзиром на то да је одредбом члана 100. став 1. тачка 2. Закона о планирању и изградњи („Сл. гласник РС“, бр. 72/2009, 81/2009-испр. 64/2010-одлука УС, 24/2011, 121/2012, 42/2013-одлука УС, 50/2013- одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023) предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-17/04-2024-IV од 9.8.2024.

**ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ ВЛАДИЧИН ХАН**

**Број: 06-162/9/24-I**

Дана: 23. децембра 2024. године

**ПРЕДСЕДНИЦА**

**Данијела Поповић**